Содномдаржаагийн Батдэлгэр

Содномдаржаагийн Батдэлгэр 1965 онд Улаанбаатар хотод төрсөн. Монгол Улсын дээд шүүхийн шүүгч асан. Тэрээр Монгол Улсын Ерөнхийлөгчийн 2005 оны 09 дүгээр сарын 07-ны өдрийн 43 дугаар зарлигаар Улсын дээд шүүхийн шүүгчээр томилогдсон.

Монгол Улсын Ерөнхийлөгчийн 2005 оны 10 дугаар сарын 17-ны өдрийн 63 дугаар зарлигаар Улсын дээд шүүхийн Ерөнхий шүүгчээр томилогдон ажиллаж, Монгол Улсын Ерөнхийлөгчийн 2010 оны 10 дугаар сарын 27-ны өдрийн 221 дүгээр зарлигаар өөрийн хүсэлтээр Улсын дээд шүүхийн Ерөнхий шүүгчээс чөлөөлөгджээ.

 Боловсрол
1987 онд Монгол Улсын Их Сургуулийн Хууль зүйн сургууль, “Эрх зүйч”,

 Ажилласан байдал 
С.Батдэлгэр нь 1987-1988 онд Эрдэнэт хотын шүүхийн 3 дугаар хэсгийн Ардын шүүхэд дадлагажигч, шүүгчээр ажлын гараагаа эхэлж,
 1988-1993 онд Октябрийн район, Баянгол дүүргийн шүүхийн шүүгч,
 1993-1999 онд Нийслэлийн шүүхийн шүүгч,
 1999-2005 онд Нийслэлийн шүүхийн Ерөнхий шүүгчээр ажиллаж байсан.
 Монгол Улсын Ерөнхийлөгчийн 2005 оны 09 дүгээр сарын 07-ны өдрийн 43 дугаар зарлигаар Улсын дээд шүүхийн шүүгчээр томилогдсон.

Монгол Улсын Ерөнхийлөгчийн 2005 оны 10 дугаар сарын 17-ны өдрийн 63 дугаар зарлигаар Улсын дээд шүүхийн Ерөнхий шүүгч, Шүүхийн ерөнхий зөвлөлийн даргаар 2010 оны 10 дугаар сарын 27-ны өдрийг хүртэл ажиллаж байсан.

 Бүтээл, эрдэм шинжилгээ 

Монгол Улсын Эрүүгийн байцаан шийтгэх хуулийн тайлбар (2003 он)
Монгол Улсын Үндсэн хуулийн тайлбар (2009 он) номыг тус тус зохиоход хамтран оролцож,
Эрүүгийн байцаан шийтгэх болон Иргэний хэрэг шүүхэд хянан шийдвэрлэх тухай хуулиудыг хэрэглэх онол, арга зүй буюу “Шүүгчийн гарын авлага” (2004 он),
Монгол Улсын Эрүүгийн хуулийн тайлбар (2007 он),
Иргэний хэрэг шүүхэд хянан шийдвэрлэх тухай хуулийн дэлгэрэнгүй тайлбар (2008 он),
Захиргааны хэрэг хянан шийдвэрлэх тухай хуулийн тайлбар (2009 он) зэрэг номуудыг зохиох ажлыг санаачлан, зохион байгуулж, хамтран оролцсон байна.

Мөн тэрээр Улсын дээд шүүхийн шүүгчээр ажиллахдаа 2005-2010 оныг хүртэлх хугацаанд Улсын дээд шүүхээс гаргасан Эрүүгийн хууль, Иргэний хууль, Гэр бүлийн тухай хууль, Газрын тухай хууль, Захиргааны хариуцлагын тухай хууль зэрэг /давхардсан тоогоор 90 орчим/ хуулийн албан ёсны хуулийн тайлбар гаргахад оролцон ажиллажээ. 

 Сонгуульт ажил, ажлын хэсэг

 Шүүхийн тухай хууль, Эрүүгийн хууль, Эрүүгийн байцаан шийтгэх тухай хууль хуулийн төсөл боловсруулах (2001 он)
 Эрүүгийн хуулийн шинэчилсэн найруулга, Зөрчлийн тухай хууль, Эрүүгийн хэрэг хянан шийдвэрлэх тухай, Зөрчил шалган шийдвэрлэх тухай хуулийн төслүүд (2015 он)
 Шүүхийн тухай багц хуульд нэмэлт, өөрчлөлт оруулах (2020 он) ажлын хэсэгт тус тус оролцон ажилласан байна.

 Шагнал 

 Шүүхийн тэргүүний ажилтан цол тэмдэг, /2003 он/
 Хөдөлмөрийн гавьяаны улаан тугийн одон, /2006 он/
 Улсын дээд шүүхийн “Хүндэт тэмдэг”, /2010 он/
 Шүүхийн ерөнхий зөвлөлийн “Хүндэт тэмдэг”, /2011 он/
 “Гавьяат хуульч” цол тэмдэг /2016 он/-ээр тус тус шагнагдсан.

Эшлэл
https://www.supremecourt.mn/home?page=pages&id=24&pr=4&tp=list&h=0</nowiki>

Ангилал:Улаанбаатарын хүн
Ангилал:Монголчууд
Ангилал:Монгол Улсын дээд шүүхийн шүүгч
Ангилал:Монголын шүүгч
Ангилал:21-р зууны эрх зүйч
Ангилал:20-р зууны эрх зүйч
Ангилал:Монгол Улсын Их Сургуулийн төгсөгч
Ангилал:Хөдөлмөрийн Гавьяаны Улаан Тугийн одон шагналтан (Монгол)
Ангилал:1965 онд төрсөн
Ангилал:Амьд хүн